Michael

Mikael, eller Michael, er et mannsnavn med hebraisk opprinnelse. Navnet betyr «hvem er som Gud?». Disse og andre former av navnet har stor utbredelse i mange land.

Navnet Mikael blir brukt på flere personer i Bibelen, men den mest kjente er antagelig erkeengelen Mikael. Blant englene som er omtalt i Bibelen  er kun to nevnt ved navn – Mikael og Gabriel. Rafael er nevnt i apokryfe Tobits bok.

Etymologi
Michael er en latinsk skrivemåte av Mixael (gresk: Μιξαελ), en gresk form av det hebraiske navnet Mikha'el (hebraisk: מִיכָאֵל). Det første navneleddet er dannet av hebraiske mihka, «hvem er som», og det andre leddet av el, «Gud».

Mikael er en nordisk skrivemåte av navnet. Mikjáll og Mikkel var norrøne former av navnet.

Varianter over navnet er Mika, som er en forkortelse, og Mikaja, som betyr «Hvem er lik Jah?». Andre varianter er italienske Michele, portugisiske eller spanske Miguel, og armenske Միքայել eller Mikayel.

Utbredelse
Navnet Michael er brukt i Bibelen, navnet er kjent brukt av ni østromerske keisere, den første på 800-tallet (Mikael I Rangabe). Michael er kjent brukt i England og Danmark fra 1100-tallet, og i Sverige fra 1200-tallet.

De norrøne formene Mikjáll og Mikkel er ikke kjent brukt i noen nordiske runeinskripsjoner, så navnene var neppe utbredt i Norden i vikingtiden. I Norge har Mikael vært mest brukt fra 1980-årene. Formen Michael var mest brukt i 1980-årene, men har siden vært mindre brukt. Navnene har aldri vært blant de mest brukte i Norge. I Sverige var Mikael og Michael mest populært i 1960- og 1970-årene.

I Danmark var Michael et svært populært navn på guttebarn født i perioden ca. 1960–1990, spesielt i Sjælland og København. Mikael var mest populært i 1960- og 1970-årene.

I Tyskland var Michael populært i perioden ca. 1940–1990.

I USA var Michael mest brukt i perioden ca 1950 – 1990. Michael var det mest eller nest-mest gitte navn til guttbarn i USA i alle år fra 1954 til 2008.

Mikael og Michael har navnedag i flere land:
 Land  Navn  Navnedag   Mikael     Mikael     Mikael     Michael     Michael  

I Finland er alle de tre variantene Mikael, Mikko og Mika blant de mest brukte mannsnavnene i befolkningen. Ellers er Mikael i Sverige, Miguel i Spania, Michael i USA, Tyskland og Danmark, Michal i Tsjekkia, Michel i Frankrike og Belgia og Mihály i Ungarn blant de mest brukte navnene i de respektive landene. 

    Utbredelse av Mikael og Michael i noen av landene hvor statistikk er tilgjengelig.

    Utbredelse av alle variantene av navnet i noen av landene hvor statistikk er tilgjengelig.

|}

 Kjente personer med navnet Mikael/Michael
 Michael Staksrud (1908–1940), norsk skøyteløper
 Michael Ende (1929–1995), tysk forfatter
 Mikhail Gorbatsjov (1931–2022), russisk statsleder
 Michael Palin (f. 1943), britisk Monty Python-medlem
 Michael Douglas (f. 1944), amerikansk skuespiller
 Mikael Wiehe (f. 1946), svensk sanger og låtskriver i blant annet Hoola Bandoola Band
 Michael Tetzschner (f. 1954), norsk politiker
 Michael Jackson (1958–2009), amerikansk sanger
 Michael Nyqvist (1960–2017), svensk skuespiller
 Michael J. Fox (f. 1961), kanadisk-amerikansk skuespiller
 Michael Jordan (f. 1963), amerikansk basketballspiller
 Mikael Persbrandt (f. 1963), svensk skuespiller
 Michael Johnson (f. 1967), amerikansk friidrettsutøver
 Michael Schumacher (f. 1969), tysk Formel 1-kjører 
 Michael Rasmussen (f. 1974), dansk syklist
 Michael Ballack (f. 1976), tysk fotballspiller
 Michael Owen (f. 1979), britisk fotballspiller
 Mikael Flygind Larsen (f. 1982), norsk skøyteløper

Referanser

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i engelsk
Kategori:Navn brukt i færøysk
Kategori:Navn brukt i finsk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i gresk
Kategori:Navn brukt i grønlandsk
Kategori:Navn brukt i hebraisk
Kategori:Navn brukt i islandsk
Kategori:Navn brukt i nederlandsk
Kategori:Navn brukt i norrønt
Kategori:Navn brukt i norsk
Kategori:Navn brukt i svensk
Kategori:Navn brukt i tsjekkisk
Kategori:Navn brukt i tysk
Kategori:Navn med opprinnelse i klassisk hebraisk
Kategori:Navn typisk for millenniumsgenerasjonen i Norge